section_heading: Životopis
paragraph_text: Tijekom 1990-ih, kardinal Primatesta je bio snažan kritičar neoliberalne politike predsjednika Carlosa Menema (1989. – 1999.), kojom ga je teretio za ostavljanje goleme količine siromaštva u Argentini. Primatesta je patio od kroničnog srčanog zatajivanja. Umro je 1. svibnja 2006. godine, u dobi od 87 godina, u svome domu u Córdobi, nakon komplikacija vezanih za kardiovaskularni sustav. Njegov sprovod je održan u kordobskoj katedrali, gdje je tada bio sahranjen. Pokrajinska vlada je povodom njegove smrti odredila tri dana žalosti.